บาทเปิด 35.30/32 บาทต่อดอลล่าร์แนวโน้มอ่อนค่า
เงินบาทเปิดตลาด 35.30/32 บาทต่อดอลล่าร์  แนวโน้มอ่อนค่าต่อ รอติดตามผลประชุม FED เป็นทางการคืนนี้
15 มิ.ย. 2559

เงินบาทเปิดตลาด 35.30/32 บาทต่อดอลล่าร์  แนวโน้มอ่อนค่าต่อ รอติดตามผลประชุม FED เป็นทางการคืนนี้
นักบริหารเงิน เปิดเผยว่า เงินบาทเปิดตลาดเช้านี้ที่ระดับ 35.30/32 บาท/ดอลลาร์ อ่อนค่าต่อเนื่องจากเย็นวานนี้ที่ปิดตลาดที่ระดับ 35.29/31 บาท/ดอลลาร์
"เงินบาทอ่อนค่าต่อเนื่องมาตั้งแต่เมื่อเย็นวานที่อ่อนค่าขึ้นมาเร็วจากแรงซื้อดอลลาร์ และส่วนหนึ่งมาจากเฟด คาดว่าวันนี้แนวโน้มน่าจะอ่อนค่าต่อ ลุ้นว่าจะผ่าน 35.40 ได้หรือไม่ ถ้าไม่ผ่านรอบนี้ก็น่าจะลงไปทดสอบ 35.20" นักบริหารเงิน กล่าว 
ประเมินกรอบวันนี้ 35.20-35.40 บาท/ดอลลาร์ รอผลการประชุมอย่างเป็นทางการของธนาคารกลางสหรัฐ